ඒ අනුව සති කීපයක විමර්ශනයකින් පසු ඇය හෙළි කළ තොරතුරුවලට සමාන රිය අනතුරකින් මියගියේ තරුණයෙකුව සොයා ගැනීමට දෙමාපියන්ට හැකිවිය. මෝටර් රථ අනතුරකින් මියගිය එම තරුණයාගේ මව එම දැරියගේ නිවසවෙත පැමිණියේය. ඇය නිවසට එන විට නිවැසියෝ කිසිවෙක් ඇය කව්දැයි නොදැන සිටියහ. එහිදී දැරිය හමුවීම වැදගත් කරුණක් බවට පත්විය. එදින ඇය නිවසට එන විට දැරිය නිවසේ සිටියාය. ‘කව්ද ඇවිත් සිටින්නේ යයි මව දැරියගෙන් විමසූ විට’ ඒ අපේ අම්මායයි ඇය පිළිතුරු දුන්නාය. පෙරභවයේ මව ඒ අයුරින් කමනි එදා හඳුනාගත් බැව් දෙමාපියෝ පැවසූහ. යතුරු පැදි අනතුරකින් මිය ගිය තරුණයෙකුගේ තොරතුරු හෙළි කළ දරුවෙක් මීට වසර ගණනකට උඩදී ලෙබනනයේද උපත ලැබීය. එම පුනර්භව සාධකය තුළ දක්නට ලැබුණු සුවිශේෂි ප්‍රබල සාක්කියක් විය. එනම් යළි උපත ලැබූ දරුවා විසින් ඔහුගේ රිය අනතුරට සම්බන්ධ වූ රියැදුරා වසර හතකට පසු නිවැරදිව හඳුනා ගැනීමය. රබීෂ් නම් එම දරුවා උපත ලබා තිබුණේ 1964 පෙබරවාරි මාසයේදීය.
යළි උපත ලැබූ දරුවා විසින් ඔහුගේ රිය අනතුරට සම්බන්ධ වූ රියැදුරා නිවැරදිව හඳුනා ගත්තේ වසර කීයකට පසුද
වසර හතකට